NOTĂ DE FUNDAMENTARE
pentru proiectul deciziei Consiliului comunal Chițcanii Vechi
„Cu privire la amalgamarea voluntară a unităților administrativ-teritoriale UAT Negureni, UAT Chițcanii Vechi, UAT Nucăreni și UAT Tîrșiței”
1. Denumirea proiectului de decizie
Proiectul deciziei Consiliului comunal Chițcanii Vechi „Cu privire la amalgamarea voluntară a unităților administrativ-teritoriale UAT Negureni, UAT Chițcanii Vechi, UAT Nucăreni și UAT Tîrșiței”.
2. Autorul proiectului
Proiectul deciziei este elaborat de autoritatea administrației publice locale a comunei Chițcanii Vechi, în colaborare cu Grupul Comun de Lucru constituit în cadrul procesului de amalgamare voluntară.
3. Temeiul legal
Proiectul deciziei este elaborat în temeiul Legii nr. 436/2006 privind administrația publică locală, Legii nr. 225/2023 privind amalgamarea voluntară a unităților administrativ-teritoriale și Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare.
4. Scopul și necesitatea adoptării deciziei
Scopul proiectului de decizie este aprobarea amalgamării voluntare a UAT Negureni, UAT Chițcanii Vechi, UAT Nucăreni și UAT Tîrșiței, în vederea formării unei unități administrativ-teritoriale amalgamate, cu centrul administrativ în UAT Negureni.
Adoptarea deciziei este necesară pentru finalizarea etapei decizionale la nivel local și pentru constituirea dosarului final al procesului de amalgamare voluntară, care urmează a fi transmis Cancelariei de Stat.
5. Respectarea condițiilor de bază
În cadrul procesului de analiză s-a constatat că UAT Negureni, UAT Chițcanii Vechi, UAT Nucăreni și UAT Tîrșiței formează un teritoriu continuu și îndeplinesc condițiile prevăzute de legislația în vigoare privind amalgamarea voluntară. Totodată, stabilirea centrului administrativ respectă prevederile Metodologiei aprobate prin Hotărârea Guvernului nr. 925/2023.
6. Stabilirea centrului administrativ
UAT Negureni a fost stabilită în calitate de centru administrativ al viitoarei unități administrativ-teritoriale amalgamate, în baza criteriilor și formulei de calcul prevăzute de Metodologia de amalgamare voluntară, precum și prin consensul unităților administrativ-teritoriale participante și votul unanim al Grupului Comun de Lucru.
7. Consultarea publică
Proiectul deciziei și documentele aferente au fost supuse procesului de informare și consultare publică. Consultarea a inclus publicarea anunțurilor pe platforma particip.gov.md, consultări cu cetățenii, întâlniri cu reprezentanții instituțiilor publice, organizațiilor și agenților economici, adunări în localitate, ședințe ale Grupului Comun de Lucru, colectarea propunerilor în format scris și electronic, precum și informarea publicului prin canalele oficiale ale Primăriei comunei Chițcanii Vechi. Propunerile și recomandările recepționate au fost analizate și incluse în dosarul consultărilor publice.
8. Conținutul de bază al proiectului de decizie
Prin proiectul de decizie se propune:
1. aprobarea amalgamării voluntare a UAT Negureni, UAT Chițcanii Vechi, UAT Nucăreni și UAT Tîrșiței;
1. constatarea respectării condițiilor de bază prevăzute de legislația în vigoare;
1. stabilirea UAT Negureni în calitate de centru administrativ al viitoarei unități administrativ-teritoriale amalgamate;
1. luarea act de documentele care constituie dosarul final al procesului de amalgamare;
1. desemnarea UAT Negureni drept autoritate responsabilă de consolidarea dosarului final și transmiterea acestuia către Cancelaria de Stat.
9. Impactul proiectului
Adoptarea deciziei va permite continuarea procedurii de amalgamare voluntară și transmiterea dosarului final către Cancelaria de Stat. Totodată, aceasta va contribui la consolidarea capacității administrative, îmbunătățirea calității serviciilor publice, atragerea investițiilor și dezvoltarea durabilă a comunităților participante. Proiectul nu generează, prin el însuși, cheltuieli bugetare imediate, eventualele implicații financiare urmând a fi analizate în etapele ulterioare.
10. Concluzie
Având în vedere respectarea condițiilor prevăzute de legislația în vigoare, stabilirea centrului administrativ conform Metodologiei de amalgamare voluntară și desfășurarea procesului de consultare publică, proiectul de decizie este fundamentat și poate fi înaintat spre examinare și aprobare Consiliului comunal Chițcanii Vechi.
Elaborat: Anton Angela
Funcția: Secretar al Consiliului comunal Chițcanii Vechi





